Komplex vizsgák szervezése a Szentágothai János Idegtudományi Tagozatban

1. A komplex vizsgákra a jelentkezés a következő módon történik:

Jelentkezési határidő a tavaszi félévben: június 15. A vizsgát szeptember végéig kell teljesíteni.
Jelentkezési határidő az őszi félévben: december 15. A vizsgát február végéig kell teljesíteni

A papírokat elég elektronikus formában elküldeni (oszi.alexandra@semmelweis.hu). A visszakereshetőség megkönnyítése érdekében a tárgymezőben név+komplex vizsga megjelelölés legyen.

2. A nyomtatvány kitöltése (a bizottság összeállítása, az aláírások beszerzése)

A fő-és melléktárgyak listáját, a tételsort a Doktori Iskola honlapján találják meg programonként. 
A bizottságra a programvezető és a témavezető közösen tesz javaslatot. (Felhívjuk a KOKI-sok figyelmét, hogy lehetőség nyílt arra, hogy ők is lehessenek komplex vizsgákon és PhD védéseken elnökök, ha megfelelnek bizonyos követelményeknek).
A hallgatónak kell gondoskodnia a témavezető és a programvezető aláírásáról. 
Nyomtatványt csak úgy fogadunk el, ha a szükséges aláírások szerepelnek rajta! 
A tagozati ügyintéző továbbítja aláírásra a nyomtatványokat a tagozatvezető felé.
Amint Professzor Úr aláírta a javaslati papírt továbbítjuk a Doktori Hivatalnak, ahol a kapcsolatot ők tartják a VMB elnökével. Az aláírást ők intézik, nem a hallgató!
Ha a VMB elnöke jóváhagyta a bizottságot, csak akkor kezdődhet el a vizsga szervezése. (A papírok átfutási ideje a beadástól számítva legalább 1 hét, nyáron ez több lehet)

3. A vizsga szervezése

A vizsgát a tagozat ügyintézője szervezi.
A hallgató nem veheti fel a kapcsolatot a bizottsággal. 
Amint a VMB jóváhagyta a bizottságot, az ügyintéző felveszi a kapcsolatot a tagokkal és megszervezi a hallgató vizsgáját. Az időpontról a hallgatót és a témavezetőt értesíti.
[bookmark: _GoBack]Az eredeti jegyzőkönyvet a Doktori Hivatalba, Kalmár Zsuzsa részére kell megküldeni, ezt a vizsgabizottság elnöke körpostával intézi.

